hippocrates-et-corpus-hippocraticum.de-fracturis 13
ὀλισθάνει δὲ ἔστιν ὅτε τὰ πρὸς τοῦ ποδὸς , ὁτὲ μὲν ξὺν τῇ ἐπιφύσει ἀμφότερα τὰ ὀστέα , ὁτὲ δὲ ἡ ἐπίφυσις ἐκινήθη , ὁτὲ δὲ τὸ ἕτερον ὀστέον . ταῦτα δὲ ὀχλώδεα μὲν ἧσσον , ἢ τὰ ἐν τῷ καρπῷ τῶν χειρέων , εἰ τολμῷεν ἀτρεμέειν οἱ ἄνθρωποι . ἴησις δὲ παραπλησίη , οἵη περ ἐκείνων · τήν τε γὰρ ἐμβολὴν χρὴ ποιέεσθαι ἐκ κατατάσιος ὥσπερ ἐκείνων , ἰσχυροτέρης δὲ δεῖται τῆς κακατάσιος , ὅσῳ καὶ ἰσχυρότερον τὸ σῶμα ταύτῃ . ἐς τὰ πλεῖστα μὲν γὰρ ἀρκέουσιν ἄνδρες δύο , ὁ μὲν ἔνθεν , ὁ δὲ ἔνθεν τείνοντες . ἢν δὲ μὴ ἰσχύωσιν , ἰσχυροτέρην ῤηΐδιόν ἐστι ποιέειν τὴν κατάτασιν · ἢ γὰρ πλήμνην κατορύξαντα χρὴ , ἢ ἄλλο τι ὅ τι τούτῳ ἔοικεν , μαλθακόν τι περὶ τὸν πόδα περιβάλλειν · ἔπειτα πλατέσι βοείοισιν ἱμᾶσι περιδήσαντα τὸν πόδα , τὰς ἀρχὰς τῶν ἱμάντων , ἢ πρὸς ὕπερον , ἢ πρὸς ἕτερον ξύλον προσδήσαντα , τὸ ξύλον πρὸς τὴν πλήμνην ἄκρον ἐνθέντα ἐπανακλᾷν · τοὺς δὲ ἀντιτείνειν , ἄνωθεν τῶν τε ὤμων ἐχομένους καὶ τῆς ἰγνύης . ἔστι δὲ καὶ τὸ ἄνω τοῦ σώματος ἀνάγκῃ προσλαβεῖν · τοῦτο μὲν ἢν βούλῃ , ξύλον στρογγύλον , λεῖον , κατορύξας βαθέως , μέρος τι αὐτοῦ ὑπερέχον τοῦ ξύλου μεσηγὺ τῶν σκελέων ποιήσασθαι παρὰ τὸν περίνεον , ὡς κωλύῃ ἀκολουθέειν τὸ σῶμα τοῖσι πρὸς ποδῶν τείνουσιν · ἔπειτα πρὸς τὸ τεινόμενον σκέλος μὴ ῤέπειν , τὸν δέ τινα πλάγιον παρακαθήμενον ἀπωθέειν τὸν γλουτὸν , ὡς μὴ περιέλκηται τὸ σῶμα . τοῦτο δὲ καὶ ἢν βούλῃ , περὶ τὰς μασχάλας ἔνθεν καὶ ἔνθεν τὰ ξύλα παραπέπηγεν , αἱ δὲ χεῖρες παρατεταμέναι φυλάσσονται , προσεπιλαμβανέτω δέ τις κατὰ τὸ γόνυ , καὶ οὕτως ἀντιτείνοιτο . τοῦτο δʼ ἢν παρὰ τὸ γόνυ βούληται , ἄλλους ἱμάντας περιδήσας , ἢ περὶ τὸν μηρὸν , πλήμνην ἄλλην ὑπὲρ κεφαλῆς κατορύξας , ἐξαρτήσας τοὺς ἱμάντας ἔκ τινος ξύλου , τὸ ξύλον στηρίζων ἐς τὴν πλήμνην , τἀναντία τῶν πρὸς ποδῶν ἕλκειν . τοῦτο δʼ ἢν βούλῃ , ἀντὶ τῶν πλημνέων δοκίδα ὑποτείνας ὑπὸ τὴν κλίνην μετρίην , ἔπειτα πρὸς τῆς δοκίδος ἔνθεν καὶ ἔνθεν τὴν κεφαλὴν στηρίζων καὶ ἀνακλῶν τὰ ξύλα , κατατείνειν τοὺς ἱμάντας · ἢν δὲ θέλῃς , ὀνίσκους καταστήσας ἔνθεν καὶ ἔνθεν , ἐπʼ ἐκείνων τὴν κατάτασιν ποιέεσθαι . πολλοὶ δὲ καὶ ἄλλοι τρόποι κατατασίων . ἄριστον δὲ , ὅστις ἐν πόλει μεγάλῃ ἰητρεύει , κεκτῆσθαι ἐσκευασμένον ξύλον , ἐν ᾧ πᾶσαι αἱ ἀνάγκαι ἔσονται πάντων μὲν κατηγμάτων , πάντων δὲ ἄρθρων ἐμβολῆς ἐκ κατατάσιος καὶ μοχλεύσιος · ἀρκέει δὲ τὸ ξύλον , ἢν ᾖ τοιοῦτον οἷον οἱ τετράγωνοι τρίβολοι δρύϊνοι γίνονται , μῆκος καὶ πλάτος καὶ πάχος .
Lemmas: ὀλισθάνω δέ εἰμί ὅτε ὁ πρός ὁ πούς , ὅτε μέν σύν ὁ ἐπίφυσις ἀμφότερος ὁ ὀστέον , ὅτε δέ ὁ ἐπίφυσις κινέω , ὅτε δέ ὁ ἕτερος ὀστέον . οὗτος δέ ὀχλώδης μέν ἥσσων , ἤ ὁ ἐν ὁ καρπός ὁ χείρ , εἰ τολμάω ἀτρεμέω ὁ ἄνθρωπος . ἴεσις δέ παραπλήσιος , οἷος περ ἐκεῖνος · ὁ τε γάρ ἐμβολή χρή ποιέω ἐκ κατάτασις ὥσπερ ἐκεῖνος , ἰσχυρός δέ δέω ὁ κακάτασις , ὅσος καί ἰσχυρός ὁ σῶμα οὗτος . εἰς ὁ πολύς μέν γάρ ἀρκέω ἀνήρ δύο , ὁ μέν ἔνθεν , ὁ δέ ἔνθεν τείνω . ἐάν δέ μή ἰσχύω , ἰσχυρός ῥᾴδιος εἰμί ποιέω ὁ κατάτασις · ἤ γάρ πλήμνη κατορύσσω χρή , ἤ ἄλλος τις ὅς τις οὗτος ἔοικα , μαλθακός τις περί ὁ πούς περιβάλλω · ἔπειτα πλατύς βόειος ἱμάς περιδέω ὁ πούς , ὁ ἀρχή ὁ ἱμάς , ἤ πρός ὕπερον , ἤ πρός ἕτερος ξύλον προσδέω , ὁ ξύλον πρός ὁ πλήμνη ἄκρος ἐντίθημι ἐπανακλάω · ὁ δέ ἀντιτείνω , ἄνωθεν ὁ τε ὦμος ἔχω καί ὁ ἰγνύα . εἰμί δέ καί ὁ ἄνω ὁ σῶμα ἀνάγκη προσλαμβάνω · οὗτος μέν ἐάν βούλομαι , ξύλον στρογγύλος , λεῖος , κατορύσσω βαθύς , μέρος τις αὐτός ὑπερέχω ὁ ξύλον μεσηγύ ὁ σκέλος ποιέω παρά ὁ περίνεος , ὡς κωλύω ἀκολουθέω ὁ σῶμα ὁ πρός πούς τείνω · ἔπειτα πρός ὁ τείνω σκέλος μή ῥέπω , ὁ δέ τις πλάγιος παρακάθημαι ἀπωθέω ὁ γλουτός , ὡς μή περιέλκω ὁ σῶμα . οὗτος δέ καί ἐάν βούλομαι , περί ὁ μασχάλη ἔνθεν καί ἔνθεν ὁ ξύλον παραπήγνυμι , ὁ δέ χείρ παρατείνω φυλάσσω , προσεπιλαμβάνομαι δέ τις κατά ὁ γόνυ , καί οὕτως ἀντιτείνω . οὗτος δέ ἐάν παρά ὁ γόνυ βούλομαι , ἄλλος ἱμάς περιδέω , ἤ περί ὁ μηρός , πλήμνη ἄλλος ὑπέρ κεφαλή κατορύσσω , ἐξαρτάω ὁ ἱμάς ἐκ τις ξύλον , ὁ ξύλον στηρίζω εἰς ὁ πλήμνη , ἐναντίος ὁ πρός πούς ἕλκω . οὗτος δέ ἐάν βούλομαι , ἀντί ὁ πλήμνη δοκίς ὑποτείνω ὑπό ὁ κλίνη μέτριος , ἔπειτα πρός ὁ δοκίς ἔνθεν καί ἔνθεν ὁ κεφαλή στηρίζω καί ἀνακλάω ὁ ξύλον , κατατείνω ὁ ἱμάς · ἐάν δέ ἐθέλω , ὀνίσκος καθίστημι ἔνθεν καί ἔνθεν , ἐπί ἐκεῖνος ὁ κατάτασις ποιέω . πολύς δέ καί ἄλλος τρόπος κατάτασις . ἄριστον δέ , ὅστις ἐν πόλις μέγας ἰατρεύω , κτάομαι σκευάζω ξύλον , ἐν ὅς πᾶς ὁ ἀνάγκη εἰμί πᾶς μέν κατῆγμα , πᾶς δέ ἄρθρον ἐμβολή ἐκ κατάτασις καί μόχλευσις · ἀρκέω δέ ὁ ξύλον , ἐάν εἰμί τοιοῦτος οἷος ὁ τετράγωνος τρίβολος δρύϊνος γίγνομαι , μῆκος καί πλάτος καί πάχος .